cyanic-selkie/wikianc huggingface dataset:
हबिगञ्ज सदर उपजिल्ला
भूगोल
हबिगञ्ज सदर उपजिल्ला बङ्गलादेशको पूर्वी मध्ये भागमा पर्छ भने यो उपजिल्ला २४°१५' देखि २४°२७' उत्तर अक्षांश र ९१°१९' देखि ९१°३०' पूर्वी देशान्तरणमा अवस्थित छ। हबिगञ्ज सदर उपजिल्लाले बङ्गलादेशको कुल क्षेत्रफल मध्ये २५३.७४ वर्ग किलोमिटर ओगटेको छ। यस उपजिल्लालाई बानियाचङ र नबिगञ्ज उपजिल्लाले उत्तर, चुनारुघाट र माधवपुर उपजिल्लाले दक्षिण, बाहुबल उपजिल्लाले पूर्व र लाखाई उपजिल्लाले पश्चिमबाट घेरेको छ।खोवाई, बराक, सुताङ, रत्ना बिल, घारभाङ्गा बिल र कुकी बिल यस जिल्लाका प्रमुख नदीहरू हुन्।
जनशाङ्खिकि
जिल्ला विभाग प्रतिवेदनका अनुसार यस जिल्लाको कुल जनसङ्ख्या २७५०७४ रहेको छ जसमध्ये पुरुषको जनसङ्ख्या १४०९५१ छ भने महिलाको जनसङ्ख्या १३४१२३ रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या २४४९६५  छ भने हिन्दु धर्मवलम्बीको जनसङ्ख्या २९७०१ छ। त्यस्तै गरी बुद्ध धर्मवलम्बीको जनसङ्ख्या ९०, इसाई धर्मवलम्बीको जनसङ्ख्या ८९ र अन्य धर्मका मानिसहरूको जनसङ्ख्या २२९ रहेको छ। यस उपजिल्लामा मणिपुरी, खासिया र टिपरा जनजातिहरू बसोबास गर्छन्। यस जिल्लामा २१३ मस्जिद, १७ हिन्दु मन्दिर र १३ चिहानहरू रहेका छन्।शङ्कर पशा मस्जिद, दउदनगर मस्जिदर माचुलिया अखरा आदि यस उपजिल्लाका केही लोकप्रिय धार्मिक स्थलहरू हुन्। यस उपजिल्लाका ८९.०९% जनसङ्ख्याले शुद्ध पिउने पानीका लागि पानी तान्ने मोटर र धारोको प्रयोग गर्दै आएका छन् भने २.६३% ले पोखरी, ४.४२% ले टुटी र ३.८६% ले अन्य माध्यमबाट पानीको प्रयोग गर्दै आएका छन्।यस उपजिल्लाको कुल घरहरू मध्ये ५.५२% घरहरूमा अझै पनि सुविधा सम्पन्न अर्थात पक्की सौचालय सुविधा रहेको छैन।
अर्थतन्त्र
यस उपजिल्लाको अर्थतन्त्र मुख्यतया कृषिमा आधारित छ। यस उपजिल्लाका अधिकांश मानिसहरू किसान हुन्। यस उपजिल्लामा धान, गहुँ, उखु, आलु, प्याज, फर्सी, बदाम, खुर्सानी तथा अन्य अन्न बालीहरू उत्पादन गरिन्छ। यस उपजिल्लामा मुख्यतया आँप, केरा, मेवा, खरबुजा, कागती, भूइँकटहर, लिची, अम्बा, कटहर आदि उत्पादन हुँदै आएको छ। यस उपजिल्लामा धान कुटानी केन्द्र, बरफ कारखाना, फलाम तथा वेल्डिङ उद्योग, पाउरोटी उद्योग, बिँडी उद्योग, बाँसका सामाग्री उत्पादन केन्द्र, काठका सामग्री उत्पादन केन्द्र तथा अन्य उद्योग कलकारखानाहरू पनि सञ्चालनमा रहेका छन्। यस उपजिल्लाले मुख्यतया धान, चामल, उखु लगायत मौसमी तरकारी र अन्य फलफूलहरू निर्यात गर्दै आएको छ। यस उपजिल्लामा लोपोन्मुख रहेको आलसको तेल र तिल पनि निम्न मात्रमा उत्पादन गरिन्छ। यस उपजिल्लामा १८ हाटबजार तथा मेलाहरू सञ्चालन रहेका छन्। यस उपजिल्लामा लोपोन्मुख ठेला, गोरू गाडा र रथहरू सामान ओसारपसार तथा यातायातका साधन बन्द‌ै आएका छन्। यस उपजिल्लामा ६०० माछापालन केन्द्र, ४० दुग्ध सङ्कलन केन्द्र तथा ११२ कुखुरापालन केन्द्रहरू रहेका छन्।
यस जिल्लाको मुख्य आय श्रोतको बाटो भनेको कृषि र खेती हो जसमा जिल्लाकै ३९.७७% मानिसहरू संलग्न छन्। यस जिल्लाका मानिसहरू अन्य जस्तै मजदुरीमा १४.८१%, वाणिज्यमा १४.८१%, सञ्चार र यातायातमा २.४६%, निर्माण क्षेत्रमा १.४३%, सुविधामा ५.०९%, धार्मिक सेवामा ०.४९%, वैदेशिक रोजगारी तथा भाडामा २.०७% र अन्यमा १९.६२% रहेका छन्।
प्रशासन
प्रशासकीय हबिगञ्ज थानको स्थापना सन् १८९३ मा भएको थियो भने सन् १९८४ मा यसलाई उपजिल्लामा परिणत गरिएको थियो। यस उपजिल्लामा १० सङ्घ परिषद्, २०८ मौजा र २५९ गाउँहरू रहेका छन्। यस उपजिल्लाका सङ्घ परिषद् यस प्रकार छन्; लेकरा सङ्घ परिषद्, रिचि सङ्घ परिषद्, तेघरिया सङ्घ परिषद्, पैल सङ्घ परिषद्, गोपाया सङ्घ परिषद्, राजिउरा सङ्घ परिषद्, नुरपुर सङ्घ परिषद्, निजामपुर सङ्घ परिषद्, शायेस्तागञ्ज सङ्घ परिषद् र लस्करपुर सङ्घ परिषद्।
शिक्षा
यस जिल्लाको कुल साक्षरता दर ४७.०४% रहेको छ जसमध्ये पुरुषको साक्षरता ५१.३८% छ भने महिलाको साक्षरता दर ४२.५४%रहेको छ। यस उपजिल्लामा ४ क्याम्पस, १ प्राथमिक शिक्षक शिक्षण संस्था, १ प्राविधिक शिक्षण संस्था, २० माध्यमिक विद्यालय, १४६ प्राथमिक विद्यालय, २ बाल उद्धान केन्द्र र १६ मदरसाहरू रहेका छन्। यस उपजिल्लाका केही उत्कृष्ट शिक्षण संस्थाहरू यस प्रकार छन्; हबिगञ्ज सरकारी बृन्दाबन क्याम्पस, हबिगञ्ज सरकारी उच्च विद्यालय (सन् १८४३), फकिराबाद सरकारी उच्च विद्यालय (सन् १८९०), हबिगञ्ज उच्च विद्यालय (सन् १९१३), शयस्तागञ्ज उच्च विद्यालय (सन् १९१८), बिकेजिसी सरकारी कन्या उच्च विद्यालय (सन् १९२३), जिके तथा एचके उच्च विद्यालय (सन् १९२४), लसकारपुर प्राथमिक विद्यालय (सन् १८४३), हबिगञ्ज सरकारी प्राथमिक विद्यालय (सन् १८८३), निजामपुर दाखिल मदरसा (सन् १९३५), हबिगञ्ज सिनियर मदरसा आदि।
टुनी
टुनी अथवा टुना मध्य पहाडी भेकमा पाइने एक प्रकारको पतझड समुहको रूख हो।
गिठ्ठा
गिठ्ठा अङ्ग्रेजीमा Air potato भनेर चिनिने यो वनस्पतिमा लाग्ने गाँठा नेपालमा रहेका चेपाङ जाति लगाएत विभिन्न आदिवासी जनजातिले खाद्यपदार्थको रूपमा प्रयोग गर्छन ।
भरतपुर, धनुषा
भरतपुर नेपालको मध्यमाञ्चल विकास क्षेत्रको जनकपुर अञ्चल, धनुषा जिल्लामा अवस्थित गाँउ विकास समिति हो।
धनौरी
धनौरी नेपालको राप्ती अञ्चलको दाङ जिल्लाको एक गाँउ विकास समिति हो। यो ठाउँमा १५१६ वटा घर छन्।
मोन्टाना
संयुक्त राज्य अमेरिकामा पर्ने एक राज्य।
सेयर
कम्पनीको पूँजि वा स्वामित्वलाई धेरै इकाइमा विभाजन गरी लगानीकर्ताहरूलाई विक्रि गरिन्छ, यसरी कम्पनीको पूँजिको विभाजीत इकाइको दस्तावेजलाई शेयर (share) भनिन्छ । कम्पनीको लागि पूँजि जम्मा गर्नको लागि शेयर जारी गरिन्छ तथा यो दस्तावेज राख्ने व्यक्तिलाई सेयरधनी भनिन्छ ।  शेयर भनेको अर्को अर्थमा कम्पनीको पूँजिको अदृश्य इकाइ हो, जसमा कम्पनी तथा शेयरधनी विच करार हुने गर्दछ ।
शेयरमा लगानी गरे वापत शेयरधनीहरूले प्रत्येक वर्ष कम्पनीको वित्तीय कार्य सम्पादन वा मुनाफाको आधारमा लाभांस प्राप्त गर्ने गर्दछ । कुनै पनि कम्पनीले गरेको व्यवसायबाट नाफा वा घाटा हुन्छ । आफुले गरेको लगानीको अनुपातमा उक्त घाटा वा नाफा दुवैको हिस्सेदार हुन मञ्जुर भई गरिएको लगानीको अंश शेयर हो ।
अग्राधिकार शेयर
संस्थाले निष्काशन गरेको शेयर मध्ये प्रतिफल तथा पूँजि फिर्तामा अग्र अधिकार हुने शेयरलाई अग्राधिकार शेयर वा संस्थापक शेयर भनिन्छ । अग्राधिकार शेयरमा शेयरपूँजि तथा ऋण दुवैको मिश्रीत विशेषता हुने गर्दछ ।
कुनै पनि कम्पनी दर्ता गर्दा कम्पनी दर्ता गर्नेहरूले कम्पनी रजिष्टार्डको कार्यालयमा कम्पनीको पुँजीको संरचना र कम्पनीको अधिकृत पूँजीको स्वीकृति लिनुपर्ने हुन्छ । अधिकृत पुँजी भनेको जम्मा कम्पनीको स्वीकृत बजेट हो । जस्तो कि १ अर्ब पुँजीको एउटा बैङ्क वा जलबिद्युत आयोजना सञ्चालन गर्ने कम्पनी भनियो भने त्यो अधिकृत पूँजी हो । तर त्यो १ अर्बमध्ये कम्पनीको सुरुवात गर्नेहरूले ३० करोड हाल्ने, ३० करोड बैङ्कबाट ऋण खोज्ने र ४० करोड सर्बसाधारण जनताबाट उठाउने भनेर स्वीकृति गराईयो भने त्यो रकम उठाउने अनुपात पुँजीको संरचना हो । यसरी पुँजीको संरचना स्वीकृति गरेपछि सबैभन्दा पहिला कम्पनीको सुरुवात गर्नेहरूले आफुले कबुल गरेको रकम बराबरको शेयर हाल्छ त्यसलाई संस्थापक सेयर वा अग्राधिकार शेयर भनिन्छ । कुनै कारणले कम्पनी चल्न सकेन र बिगठन गर्नु परे ऋण रकमपछि यो शेयरको भुक्तानी पहिला फिर्ता हुन्छ यसमा निश्चित स्थिर बोनस हुन्छ । संचालक समितिमा यो शेयरधनीको बहुमत रहनेगरी सञ्चालक समिति गठन हुन्छ ।
साधारण शेयर
संस्थापकहरूले संस्थापक शेयर हालिसकेपछि कम्पनी चलाउन लगानी जुट्ने वातावरण सृजना हुन्छ । त्यसपछि मात्र ऋण खोजिन्छ र साधारण शेयर जारी गरिन्छ । साधारण शेयर तपाई हामी सर्बसाधारण जनताबाट उठाईएको शेयर हो । सामान्यतया १ कित्ता शेयरको मुल्य रु.१०० हुन्छ । सामान्यतया सर्बसाधारणलाई १० कित्तादेखि माथि शेयर हाल्ने अवसर दिईन्छ । कम्पनी विघटन गर्दा अन्तिममा नाफा र घाटा सबै लिने शेयर साधारण शेयर हो ।
शेयर जारी गर्नुअघि कम्पनीहरूले नेपाल धितोपत्र बोर्डमा दर्ता गर्नुपर्ने हुन्छ । त्यस्तै, कम्तीमा ३ करोड रुपैयाँभन्दा बढी रकमको शेयर सर्वसाधारणमा निष्कासन गर्दा इक्रा नेपालबाट पनि रेटिङ गराउनुपर्छ । यी दुई संस्थाको वेबसाइटबाट पनि कुन कम्पनीको शेयर आउँदै छ भन्नेबारे लगानीकर्ताले जानकारी लिन सक्छन् ।
बोनस शेयर
कम्पनीको विद्यमान सेयरधनीहरूलाई विना कुनै मूल्य वितरण गरिने शेयर लाई बोनस शेयर (Bonus Share) भनिन्छ । यस्तो शेयर कम्पनीको मुनाफा वा बाड्न योग्य मुनाफाको रकमबाट बाड्ने गरिन्छ ।
कालोकुरो
कालो कुरो नेपालमा पाइने एक प्रकारको वनस्पति हो जसको बिऊ कपडा तथा जनावरको रौंमा सजिलै टाँसिन्छ ।
उकु
उकु दार्चुला जिल्लामा पर्ने एक गाउँ विकास समिति हो।
जेम्स मार्सडेन
जेम्स पल मार्सडेन (James Paul Marsden, जन्म १८ सेप्टेम्बर १९७३) एक अमरीकी अभिनेता, गायक तथा पूर्व मोडल हुन्।
मेट्रोपोलिश कलेज
मेट्रोपोलिश कलेज मोरङ जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
साज
साज मध्य पहाडी भेकमा पाइने ठूलठूला पात हुने एक प्रकारको पतझड समुहको रूख हो।
म्यासेचुसेट्स
संयुक्त राज्य अमेरिकामा पर्ने एक राज्य।
समीक्षा भटनागर
समीक्षा भटनागर एक भारतीय अभिनेत्री र वर्तमानमा टेलिभिजन अभिनेत्री हुन् । उनले भारतीय विभिन्न डेली सपहरूमा कार्य गरेकी छिन् । उनले वीरा, बाल वीर, देवों के देव महादेव, उत्तरन, यम हैं हम, पीटरसन हिल, र नीली छत्री वाले जस्ता चर्चित सिरियलहरूमा अभिनय गरिसकेकी छिन् । समीक्षाले आफ्नो अध्ययन पुरा गरेपछि अभिनयमा आफ्नो करियर बनाउन देहरादुनबाट मुम्बई आइन ।
जीवनी
समीक्षाको जन्म भारतको उत्तराखण्ड राज्यको देहरादुनमा भएको हो ।
लालगेडी
लालगेडी  एक पोथ्रा वर्गमा रातो दाना लाग्ने वनस्पति हो ।
पाटे हुँडार
पाटे हुँडार (वैज्ञानिक नाम: Hyaena hyaena)   नेपाल लगायतका एसियाली देशहरूमा पाईने हुँडारको एक प्रजाति हो ।
बबुल
बबुल औषधीय गुण भएको रूख वर्गमा पर्ने वनस्पति हो ।
बबुलको औषधीय गुणहरू
रगत बग्न रोक्न, बिष लागेको हटाउन, पेटमा जुका परेमा, चर्मरोग, रगत आइरहने खालको बाबासिर, दम, ब्रोङकाइटिसमा बोक्राको धूलोको सेवन गरिन्छ । योनीबाट सेतो पानी बग्ने, पखाला, आऊँ परेको, कलेजोको गडबडी, जीउमा सेतो दाग देखिएमा, पिसावमा खरावी, पेटभित्र पानी जमेमा बोक्रालाई पानीमा उमालेर बनाइएको काढा खाइन्छ । पुरुषमा यौन तथा प्रजनन दुर्बलता र लिङ्गमा शिथिलता भएमा यसको कोसा (फल) को धूलो सेवन गरिन्छ ।
बाह्य कडीहरू
アラビアガム
खड्ग जात्रा
दोलखा जिल्लाको भिमेश्वर नगरपालिका- २, ३ र ४को ऐतिहासिक शहर दोलखामा परम्परागतरूपमा प्रत्येक वर्ष खड्ग जात्रा मनाइन्छ। उक्त जात्रा सांस्कृतिक परम्परानुसार विजयादशमीको भोलिपल्ट बिहानदेखि बेलुकासम्म गरिन्छ। सेतो दौरा, जामा र सेतै फेटा गुथेको पहिरनमा जमराको माला लगाई स्थानीय कुसुले बाजागाजाका साथ साना-साना बालकदेखि निकै वृद्ध उमेरकाले तलमाथि खड्ग नचाउँदै नाच्ने परम्परा छ। यस जात्राको शुरूवातका विषयमा निकै रमाइला किम्बदन्ति छन्।
किंवदन्ती
किम्बदन्तिका अनुसार दानवहरूले देवदेवी तथा मानिसलाई धेरै दुःख दिन थालेपछि दानवराज महिषासुरलाई कसरी बध गर्ने भन्ने विषयमा देव-देवीहरूको गोप्य बैठक बस्यो। बैठक महिषासुरसँग युद्ध गर्ने निर्णयमा पुग्यो र साइत जुराई युद्धको आरम्भ भयो। युद्ध आरम्भको अघिल्लो दिन देव-दवीहरू विभिन्न बाजागाजाका साथ पूजाका सामग्री लिएर युद्ध- निमन्त्रणाका साथै सहायताका लागि कालिञ्चोक भगवती पुगी आश्वासन प्राप्त गरे। आश्वासन पाएर फर्केपछि देव-देवीले दोलखा शहरको 'राइती' भन्ने ठाउँको तीनधाराअगाडि यज्ञ शुरू गरे। यज्ञ भइरहेको उक्त स्थानमा दानवहरू पुगे र यज्ञमण्डललाई कुल्ची ध्वस्त पारे। यसरी देवता र दानव युद्ध आरम्भ भएको मानिन्छ। उक्त युद्धको अन्तिम दिन तथा विजयादशमीका दिन दानवराज महिषासुरको शीरछेदन गरी देव-देवीले विजय प्राप्त गरेको खुसीयाली तथा यसको सम्झनाका लागि खड्ग जात्रा मनाइने प्रचलन शुरू भएको बताइन्छ।
मनाउने तरिका
यो जात्रा मनाउनका लागि दोलखा शहरको राजकुलेश्वर स्थानबाट केही तल रहेको चक्र डबलीमा नवमीका दिन पूजारीहरूद्वारा चक्रेश्वर बलिराजाको भातको मूर्ति बनाई स्थापना गरी स्थानीय कुसुलेहरूबाट विधिपूर्वक राँगोको बली दिइन्छ। जात्रा मनाउन कालरात्रीका दिन दोलखाको प्रसिद्ध भीमेश्वरमा चार वटा राँगोको बली पूजा दिइन्छ। ती चारमध्ये एउटाको घाँटीको मासु ताछी वा नछिनाइ भीमेश्वर मन्दिरबाट तल त्रिपुरासुन्दरीसम्म पुर्‍याउने चलन छ। घाँटी नछिनाइकन त्यहाँसम्म पुर्‍याउने चलन दानवराज महिषासुरलाई निकै ठूलो यातना दिई मारेको प्रतीक हो भन्ने भनाई बुढापाकाको छ। भीमेश्वरमा राँगा बली दिनुको अर्थ महिषासुर गणको बध गरेको मानिन्छ भने उक्त कार्यलाई दोलखामा बोलिने नेवारी भाषाअनुसार 'हामील्ठी- तिमील्ठो' भनिन्छ। टीकाका दिन साइतपारी युद्धमा जानुपर्ने तर त्यसदिन टीका थाप्ने कार्यमा अलमल गर्नुपर्ने भएकाले बेलुका बाजागाजाका साथ युद्ध अभिनय गर्दै महिषासुरको नाममा कुभिण्डो काटिन्छ र एकादशीको दिन बिहानदेखि नै पुनः युद्ध-संग्राम थालिन्छ। युद्ध नाचमा सामेल हुनेमा मूल खड् गधारी र उनका अंगरक्षक, दुईजना युद्धका निमित्त बोलाईएका चेलिबेटीका तर्फबाट तीन जना, मन्त्री तथा सेनापति हुने याकरगठा वंशज र उनका साथ भीम बली बोक्नेसमेत छन्। याकरगठा सेनापतिले उनीहरूलाई खड् ग थमाई युद्धमा प्रस्थान गर्न सङ्केत गरेपछि बाजागाजासहित राजकुलेश्वर मन्दिरबाट युद्ध अभिनयको नाच शुरू गरिन्छ। चक्रमण्डप नकछे टोलको बौद्ध चैत्य र कोर्छे टोलमा घमासान युद्धले भरिएको नाँच प्रदर्शन गर्दै युद्धका निमित्त गुर्कोट टोल र टसिचा टोलमा पुगीन्छ। युद्धमा थाकेको अनुभव भएपछि आफ्नो दलबलसहित सेनापति पिंगल टोलको बालकुमारीसमक्ष सहायता माग्न जान्छन् र बालकुमारीबाट सहायता पाएपछि युद्धकारीहरू भीमसेन डोबर डबलीमा पुग्छन् र पुनः युद्ध दोहोर्‍याउँछन्। त्यहाँ चार जना दानव सेनाहरू फेला पर्छन र ती चार सेनाको प्रतीकस्वरूप चारवटा राँगोलाई सबै मिलेर खड्ग प्रहारद्वारा मारिन्छ। यो चलन अद्यावधि छँदैछ। विजय प्राप्त गर्दै अघि बढिरहेका सेनाहरू काली मन्दिर हुँदै त्रिपुरासुन्दरी पुगी सहायता माग्छन्। त्रिपुरासुन्दरी भगवतीले आफ्ना नाबालक छोरा बटुक भैरवलाई युद्ध गर्ने तरिका सिकाएपछि घण्ट, डमरू, खड्ग चारहातमा थमाई दिएर राँगोको आन्द्राको माला लगाइदिन्छन् भन्ने पनि किम्बदन्ति छ। त्यसपश्चात् बटुक भैरव सहितका सेना दुंगल टोल, नागेश्वर मन्दिर, पिंगल टोलको महादेवस्थान, राजकुलेश्वरस्थान हुँदै अग्लो मण्डपमा चढ्दै चक्रराज बलीराजाको मूर्ति स्थापना गरेको ठाउँमा पुग्छन्। भीमसेनस्थान र त्रिपुरासुन्दरीमा बली दिइएको राँगाको टाउको यहाँ राखिन्छ र उक्त टाउकोलाई राजकुलेश्वर भगवतीले र त्यसपछि बटुक भैरवले खड्ग प्रहार गर्छन्। पछि अरू सेनाले खड्ग प्रहार गरी शिरछेदन गर्छन्। शिरछेदनपछि सगुनबाजा बजाउँदै खुशीलायी मनाउने प्रचलनअनुरूप दिनभरी खड्ग जात्रा मनाउनुका साथै बेलुकीपख त्रिपुरासुन्दरी र राजकुलेश्वरका पूजारीले मन्दिरअगाडि बसी टीका लगाइदिने प्रचलन अझै छ।
गर्भा दरबार
गर्भा दरबार नेपालको राणाकालीन दरबार हो । यो तल्लो बोगटान अन्तर्गत पञ्चायतकालको निगाली गाउँ पञ्चायत वार्ड नम्बर ८ त्यस पछि कैलाली जिल्ला साविक खैराला गाउँ विकास समिति वार्ड नम्बर ३ र वर्तमान चुरे गाउँपालिका वार्ड नं ४ मा रहेको छ । गर्भा दरबारको निर्माण खड्कशमशेर राणाले गरेका हुन् । यो दरबार वि.स. १९८४ मा निर्माण भएको मानिन्छ । कैलाली जिल्लाको सदरमुकाम धनगढी देखि ४५ किलोमिटरको दुरीमा गर्भा दरबार रहेको छ । तत्कालीन अवस्थामा तराईमा औंलो सरोटो लाग्ने गर्दथ्यो । औलों सरोटोबाट बाँच्न र शुद्द सफा हावापानी भएको सुरक्षाको दृष्ट्रिकोणले उपयुक्त स्थान पहिचानगरी आफूबस्नकोलागि राणा शासकले यो दरवार निर्माण गराएका थिए । यस्तै प्रकृतिको एक अर्को राणाको दरवार चौमाला गाउँमा निर्माण भएको थियो । चौमालामा निर्माण भएको दरवार भत्कीएर त्यसको नाम निसाना हराई सकेको छ, भने गर्भादरवारको यो जीर्ण भवन जिवतै छ । चुरे पहाडको उत्तरपट्टी गर्भा भन्ने गाउँमा दरवार निर्माण भएको हुँदा यसलाई गर्भादरवार भनिन्छ । यो स्थान कैलाली जिल्ला गौरीगंगा नगरपालीकाको चौमाला बजारबाट उत्तरतर्फ ६ घण्टा पैदल यात्राको दुरीमा पर्दछ । यस दरवारमा चौमालाका ईटा, तराईभावरका सालका काठ र टिनको छाना प्रयोग गरिएको छ । तत्कालीन जन्ताहरूबाट यी समग्री तराईबाट बोकाएर राणाले यो तीन तले दरवार निर्माण गराएका थिए । यस दरबारको इतिहासबारे पहिलोपटक र अहिलेसम्म पनि स्थानीय पत्रकार शिवराज योगीले लेख्दै आएका छन् ।
राणा शासकको डोटीगौणा जाने मूलबाटो
राणा शासकहरु चौमाला दरवार, गर्भा दरवार, बर्छैनको चिउरी, मान्नाकापडीको भट्टेबाटा, गडसेराको उदैनी, तलेको जल्पूहुँदै मान्छेहरूबाट तापदानमा बोकीएर डोटी गौणामा जाने आउने गर्दथे । राणाको सवारी हुँदा त्यस भेगका नागरिकहरूले खसी, बोका, दही, दुध, खाना, माना सहित राणाले ईच्यायको र भारी बोक्ने कार्यको बन्दोवस्ती गर्नुपर्ने हुन्थ्यो
दरवारको संरचना
गर्भा दरबारमा ८३ वटा झ्याल र ५३ ढोका रहेका छन् । दस रोपनीको क्षेत्रफलमा फैलिएको यो तीनतले दरबार तीन खण्डमा विभाजित छ । यो दरबारको मुनि एक तला र माथि तीन तला रहेको छ । सुरक्षाको दृष्टिकोणले एक तला मुनी बनाइएको हो ।
पहलमानसिंह स्वार
बाल्यकाल
पहलमानसिंहको जन्म वि सं १९३५ साम मंसिर ६ गते बुधबार अछाम जिल्लाको रिडीकोटमा भएको थियो। उनी कप्तान लक्ष्मीसिंह स्वार र माइली कजिनी डिकुरादेवी स्वारका सातौँ छोरा थिए । त्यसबेला उनका बुबा लक्ष्मीसिंह त्यसै जिल्लाका बडाहाकिम थिए । यिनका बाबुलाई जागिरका क्रममा सर्वस्व हरण भएपछी भारतको सिंगाहीमा बस्न थाले । उनी तिक्ष्ण दिमागका थिए र पढ्न मन गर्थे। तर त्यतिबेला अछाममा विद्यालयहरू थिएनन्।उनले घरमै संस्कृत र नेपाली भाषाका पुस्तक ढेर अनौपचारिक शिक्षा लिए। पछि हिन्दी र अङ्ग्रेजीको पनि अध्ययन गरे।
मृत्यु
पहलमानसिंहको निधन अनेकौँ दु:ख पाएर ५६ वर्षको उमेरमा १९९१ साल जेठ ७गते आइतबार कैलाली जिल्लाको पहलमानपुरमा भयो।
जेम्स क्लर्क माक्सवेल
जेम्स क्लर्क माक्सवेल (En:James Clerk Maxwell) (१३जुन १८३१ – ५ नोभेम्बर १८७९) स्कटल्यान्ड (यूके) का एक विख्यात गणितज्ञ एवं भौतिक शाश्त्रका वैज्ञानिक थिए। यीनले सन १८६५ मा विद्युत चुम्बकीय सिद्धान्तको प्रतिपादन गरे जसले गर्दा रेडियो तथा टेलीभिजनको आविष्कार सम्भव हुन सक्यो। क्लासिकल विद्युत चुम्बकीय सिद्धान्त, चुम्बकत्व तथा प्रकाशिको क्षेत्रमा दिएका सिद्धान्तको लागि उनलाई मुख्यरूपमा सम्झना गरिन्छ। माक्सवेलले क्रान्तिकारी विचार राखे प्रकाश विद्युत चुम्बकीय तरङ्ग हो तथा यो माध्यमबाट स्वतन्त्र छ। माक्सवेलले प्रतिपादन गरेको माक्सवेल समीकरण निकै प्रसिद्ध छ। स्कटिश भौतिकविद जेम्स क्लार्क माक्सवेलले यो सिद्धान्तबाट क्रान्ति ल्याइदिए। न्यूटन पछि विद्युत चुम्बकत्वको क्षेत्रमा माक्सवेल द्वारा गरिएको कार्य भौतिक विज्ञानको क्षेत्रमा दूस्रो सबै भन्दा ठुलो एकीकरण कार्य मानिएको छ। यो धेरै क्षेत्रहरूसँग जोडिएको छ।
जीवनी
माक्सवेलको जन्म एडिनर्ब (स्कटल्यान्ड)मा १३ नोबेम्भर सन् १८३१ मा भएको थियो। उनले एडिनबर्ग विश्वविद्यालय तथा क्याम्ब्रिजमा शिक्षा पाएका थिए।
यो पनि हेर्नुहोस
माक्सवेल समीकरण
भलिबल
भलिबल हातले बललाई हिर्काउँदै दुई टीमहरूबीच खेलिने एक परिचित खेल हो । एक टीममा ६ जना खेलाडीहुने गर्दछन् । भलिबल नेपालको राष्ट्रिय खेल पनि हो ।
मैदानको आकार
यसको मैदानको लम्बाई १८ मीटर एवं चौडाई ९ मीटर हुन्छ। लम्बाई तर्फ मैदानलाई दुई बराबर बराबर भागहरूमा बाँडिन्छ। तत्पश्चात्‌ दुई इन्च (५ सेंमी.) मोटो रेखाले यस मैदानको सीमारेखा बनाइन्छ। खेलमैदानको चारै तिर कम्तीमा तीन मीटर सम्म र ऊचाईमा ७ मीटर सम्म कुनै पनि किसिमको अवरोध नभएको ठाउँमा यो खेल खेल्न सकिन्छ। मध्य रेखाको समानन्तर दुवै तर्फ त्यहाँबाट तीन मीटरको दूरीमा आक्रामक रेखा कोरिन्छ। मैदानको पछिको रेखा भन्दा पछाडी तिर तीन मीटरको दूरीमा, मैदानको बाहिर पछि तिर एक रेखा तानिन्छ। यसलाई सेवाक्षेत्र (Service area) भन्छन्।
खेलको नियम तथा विनियमहरू
भलिबल खेल्दा निम्नलिखित त्रुटिहरूबाट खेलाडिहरू बच्नु पर्छ, अन्यथा यीनै त्रुटिहरू उनको टीमको लागि हारको कारण बन्न जान्छ ।
प्रदेश
प्रान्त कुनै देश भित्रको एउटा यस्तो क्षेत्र हो जसलाई त्यो देशको केन्द्र सरकारले त्यो क्षेत्रमा शासन चलाउन मान्यता दियेको हुन्छ। प्रान्तको बिभाजन गर्दा केन्द्रले केही कुराहरूमा सहमति प्राप्त गरी सकेपछि कुनै क्षेत्रलाई प्रान्त घोषित गरिन्छ। एउटा अलग्गै प्रान्त घोषित गर्दा केन्द्रले निम्न कुरामा ध्यान दिन्छ।
नेपालमा प्रान्तको व्यवस्था ७ वटा छन्। नेपालमा नयाँ संविधान२०७२ मा ७ वटा प्रान्त छ र अहिले ५ नम्बर प्रदेश विवादित छ।अहिलेसम्म संविधान कार्यनयन भएको छैन।
रमाइलो क्याम्पस
रमाइलो क्याम्पस मोरङ जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
वेटिङ फर अ भिसा
वेटिङ फर अ भिसा (Waiting for a Visa, ) सन् १९३५ देखि सन् १९३६ को बीचमा प्रकाशित बाबासाहेब आम्बेडकरको २० पृष्ठको आत्मकथा हो । कोलम्बिया विश्वविद्यालयमा पाठ्यपुस्तकको रूपमा प्रयोग गरिने यस पुस्तकमा बाबासाहेबले आफ्नै हस्तलेखनमा तल्लो जात भएको हुनाले भोग्नुपरेको छुवाछुत तथा जातीय भेदभावका अनुभवहरूलाई याद गरेका छन् ।
सामग्री
यस पुस्तकलाई छोटो परिचयपछि छ खण्डमा विभाजन गरिएको छ जसमा आम्बेडकरले छुवाछुतको सम्बन्धमा आफ्नो अनुभवमा प्रकाश पार्छन् । पहिलो चार खण्डमा आम्बेडकरले आफ्नै अनुभवको व्याख्या गरेका छन् भने बाँकीका दुई खण्डमा अन्य दलितका अनुभवको वर्णन गरिएको छ ।
छोटो परिचय
एक छोटो अनुच्छेदमा आम्बेडकरले विदेशी पाठक वा छुवाछुतको कुरासँग अपरिचित पाठकका लागि पुस्तकको विषयवस्तुको वर्णन गर्छन् ।
प्रथम खण्ड: बाल्यकालमा कोरेगाँवमा प्रवास बन्यो एक दुःस्वप्न
प्रथम खण्डमा आम्बेडकरले सन् १९०१ मा आफू १० वर्षको उमेर हुँदा दाजुभाइ दिदीबहिनीका साथ आफ्नो बुबालाई भेट्न सातारादेखि कोरेगाँवको बाटो लागेको बेला मसूरमा भोग्नुपरेको भेदभावले गर्दा यात्रा पूरा गर्नु असम्भव लागेको लेखेका छन् ।
तृतीय खण्ड: चालीसगाँवमा गौरव, अप्ठ्यारोपन र भयावह दुर्घटना
यस खण्डमा आम्बेडकरले सन् १९२९ मा महाराष्ट्रको चालीसगाँवमा भएको लाजमर्दो दुर्घटनाको बारेमा वर्णन गरेका छन् । उनलाई अछुत वर्गले भोग्नुपर्ने शोषण र उत्पीडनको जाँचपर्ताल गर्न बम्बई सरकारद्वारा निर्मित समितिको सदस्य बनाइएको थियो । खानदेश जिल्लामा अछुत वर्गको अवस्थाको अध्ययन अनुसन्धान गरी बम्बई फर्कने बाटोमा उनी चालीसगाँवमा हिन्दु धर्मावलम्बीद्वारा अछुत वर्गको बहिष्कार गरेको मुद्दाको जाँच गर्न रोकेका थिए । त्यहाँको अछुत वर्गले उनलाई एक रात त्यहाँ बिताउने अनुरोध गरे । यद्यपि, त्यहाँका टाँगा चलाउने सारथीहरूले उनीहरूको जातको कारणले उनीहरूलाई आफ्नो सेवा प्रदान गर्न मानेनन् । उनीहरूले आफैँ नै टाँगा भाडामा लिई आफैँ नै सो टाँगा चलाउनुपर्यो । यसो गर्दा कसैलाई पनि राम्ररी टाँगा चलाउन नआएको हुनाले पुल पार गरिरहेको बेलामा उनी दुर्घटनामा परे । आम्बेडकरले टाँगाबाट फालिएको हुनाले धेरै चोट सहनुपर्यो । उक्त टाँगा भने घोडासँगै पानीमा खस्यो ।
गाउँका अछुत वर्गले उनीहरूको अतिथिको सुरक्षा सुनिश्चित गर्न लिएका कदम देखी आम्बेडकरलाई गर्व महसुस भएको थियो । यद्यपि, टाँगा चलाउने अदक्ष कर्मीले पनि अछुत वकिललाई आफू भन्दा तल्लो स्तरको मान्दो रहेछन् भन्ने अनुभूति भएपछि उनले एक प्रकारको अप्ठ्यारोपन महसुस गरे ।
चतुर्थ खण्ड: दौलताबाद गढीको पानी प्रदूषित छ
सन् १९३४ मा लेखिएको यस खण्डमा आम्बेडकरले इस्लाम धर्ममा व्याप्त जातीय भेदभावलाई औँल्याउँछन् ।
पञ्चम खण्ड: डाक्टरले उपचार गर्न नमानेपछि महिलाको मृत्यु
यस खण्डमा महात्मा गान्धीद्वारा सुरु गरिएको यङ्ग इन्डिया जर्नलमा १२ डिसेम्बर १९२९ मा प्रकाशित पत्र समावेश गरिएको छ । उक्त पत्रमा काठियावाडमा बस्ने एक हरिजन, जसकी श्रीमतीले बच्चा जन्माएपछि बिरामी भइन्, को दुःखद अनुभव बताइएको छ । उनीहरू तल्लो जातको भएको हुनाले ब्राह्मण डाक्टरले उनीहरूको घरमा पसेर उनकी श्रीमतीको उपचार गर्न मानेनन् । पछि डाक्टरले श्रीमतीलाई हरिजन समुदाय बस्ने ठाउँ बाहिर ल्याएर मुस्लिमको माध्यमले तापमापी गर्न माने । श्रीमतीलाई औषधि त दिइयो तर पछि उनको अवस्था झनै नराम्रो भएपछि डाक्टरले उपचार गर्न नमानेपछि उनको मृत्यु भयो ।
षष्ठ खण्ड: काम नछोड्नुसम्म तरुण कर्मचारी अपहेलित
यस खण्डमा ६ मार्च १९३८ मा बम्बईको दादरमा आयोजित भाङ्गी सम्मेलनमा वाल्मीकि जातिका युवाले सुनाएको आत्मकथा समावेश गरिएको छ । वर्तमानमा गुजरातमा रहेको खेडामा अवस्थित बोरसदमा उक्त युवाले लेखपालको काम पाएका थिए । यद्यपि, अछुत वर्ग भएको हुनाले उनलाई त्यहाँ बस्ने व्यवस्था अस्वीकार गरिएको थियो । त्यहाँ बस्ने अछुत वर्गले पनि ब्राह्मणको डरले गर्दा ती युवालाई बस्ने ठाउँ दिन मानेनन् ।
नमिता
नमिता एक भारतीय चलचित्र अभिनेत्री हुन् जो दक्षिण भारतीय चलचित्र उद्योगमा ज्यादै सक्रिय छिन् ।
वेटिङ फर अ भिसा
षष्ठ खण्ड: काम नछोड्नुसम्म तरुण कर्मचारी अपहेलित
सरकारी कार्यालयमा पनि उनका सहकर्मीले उनलाई जातिको आधारमा भेदभाव गरे । उनले छोएको पानी अशुद्ध हुन्छ भनी उनलाई पानी समेत पिउन दिइएन । समय बित्दै जाँदा उनलाई मर्ने धम्की समेत दिइयो । अन्ततः उनले आफ्नो काम छोडी घर फर्कनुपर्यो ।
प्रथम प्रकाशन र पछिल्ला संस्करण
सन् १९९० मा पीपल्स एजुकेसन सोसाइटीले यस कृतिलाई पुस्तिकाको रूपमा प्रकाशित गरेको थियो । सन् १९९३ मा महाराष्ट्र सरकार शिक्षा विभागले यसलाई ''डा. बाबासाहेब आम्बेडकर: लेख र भाषण, भाग १२, खण्ड १'' मा समावेश गरी प्रकाशन गर्यो ।
फापरको रोटी
एक अवधी व्यञ्जन हो। यो फापरका पिठोको बन्दछ।
धनगढ
जनसङ्ख्या
नेपालको सन् २००१को जनगणना अनुसार धनगढको जनसङ्ख्या ५९६० छ। यस मध्य पुरुष ५३%, र महिला ४७% छन्।
कान्टै
कान्टै दार्चुला जिल्लामा पर्ने एक गाउँ विकास समिति हो। हाल यस गाविसलाई अपी नगरपालिकामा जोडिएको छ ।
नक्टाझिझ
नक्टाझिझ नेपालको मध्यमाञ्चल विकास क्षेत्रको जनकपुर अञ्चल, धनुषा जिल्लामा अवस्थित गाँउ विकास समिति हो।
युटा
संयुक्त राज्य अमेरिकामा पर्ने एक राज्य।
लाम्पाते
लाम्पाते मध्य पहाडी भेकमा पाइने ठूलठूला पात हुने एक प्रकारको पतझड समुहको रूख हो ।
तस्विरसंग्रह
[[th:ลำพูป่า]
जोन मिल्टन
जोन मिल्टन (९ डिसेम्बर १६०८ – ८ नोभेम्बर १६७४) अङग्रेजी साहित्यका कवि थिए । उनी प्याराडाइज लस्ट (१६६७) नामक महाकाव्यको रचयिताका रूपमा परिचित छन् ।
सेन्जेन भिषा
सेन्जेन क्षेत्रमा पच्चीस यूरोपीय देशहरूको भूभाग छन् जसले, लक्जमबर्गको सेन्जेन सहरमा १९८५मा हस्ताक्षरित सेन्जेन समझौता लागू गरेको छन्। सेन्जेन क्षेत्र, अन्तर्राष्ट्रीय यात्राको लागि एकल राष्ट्रको रूपमा सञ्चालित हुन्छ जहाँ यस क्षेत्र भित्र आउन र जान मान्छेहरूको लागि सिमानामा नियन्त्रण गरिदैन। सेन्जेन क्षेत्र सेन्जेन नियमहरूलाई लागू हुन्छ।
सेन्जेन क्षेत्रमा यात्रा गर्न या त एक पासपोर्टको या यूरोपीय संघबाट अनुमोदित राष्ट्रीय चिनारी पत्रको आवश्यकता पर्दछ।
एक्स-मेन: द लास्ट स्टेन्ड
एक्स-मेन: द लास्ट स्टेन्ड (X-Men: The Last Stand) २००६ मा बनेको अमरिकी सुपरहिरो चलचित्र हो ।
शिवाकोटी
भारद्वाज गोत्रिय शिवाकोटी एक नेपली ब्रामण जाति हो । दोलखा जिल्ला मुख्य बसोबास तथा उदगम स्थान रहेका शिवाकोटीहरू हाल नेपालको मध्य तथा पूर्वी भागमा छरिएर रहेको पाइन्छ । भारतका विभिन्न राज्यहरू, भुटान, बर्मा, लगायत विश्वका अन्य धेरै देशमा समेत शिवाकोटीको बसोबास रहेको छ। आज भन्दा करिब ३०० वर्स पहिले भारतको कुमाउबाट नेपालको पश्चिम, पाल्पा, पोखरा, काभ्रे हुदै हाल दोलखा जिल्लामा पर्ने सुनखानि भन्ने स्थानमा आइ बसोबास गरेको इतिहासमा पाइन्छ ।
सगोत्री
निम्न दियिएका थरहरू सगोत्री पर्न जान्छन अर्थात यी थर भएका व्यक्तिहरुले शिवाकोटीसङ्ग विवाह गर्नुहुदैन।
वर पिपल
वर पिपल हिन्दुहरूले पूजा गर्ने पवित्र रुखको जोडी हो ।
रामघाट मेला
कपिलवस्तु सदरमुकाम तौलिहवादेखि दुई किलोमिटर उत्तर वाणगंगा नदी किनारमा अवस्थित राम-जानकी मन्दिरमा हरेक वर्ष कात्तिक शुक्ल पूर्णीमाका दिन एकदिने रामघाट मेला लाग्छ। नदीमा स्नान गरी गौ दान र पूजाआजा गर्न मन्दिरमा ठूलो घुईचो लाग्छ। उक्त धार्मिक कार्य गरेमा मनले चिताएको इच्छा पूरा हुने जनविश्वास छ। मेला भर्न कपिलवस्तु, अर्घाखाँची, दाङ र रूपन्देहीका अतिरिक्त भारतबाट समेत श्रद्धालु भक्तजन आउँछन्। उक्त नदीका सम्बन्धमा भगवान राम वनवास जाने क्रममा प्यास लागेपछि पानीको अभाव पूर्ति गर्न वाण हानेर पानी निकाली स्नान गरेकाले यस क्षेत्रलाई रामघाट भन्न थालिएको धार्मिक किम्वदन्ती छ।
प्रदीप गिरी
प्रदीप गिरी (वि.सं. २००२ कात्तिक २१ - २०७९ भदौ ५ ) एक नेपाली राजनीतिज्ञ थिए। उनी नेपाली कांग्रेसका केन्द्रीय सदस्य समेत थिए।
राजनीतिमा संलग्न
आफ्ना बुबा मित्रलाल गिरी नेपाली कांग्रेसका नेता भएकाले सानै उमेरमा राजनीतिमा संलग्न भएका गिरीले वि.सं. २०१७ सालदेखि सक्रिय राजनीति प्रारम्भ गरेका थिए। उनले राजनीतिक सङ्घर्षका क्रममा वि.सं. २०२५ सालमा १८ महिना र वि.सं. २०४२ सालमा झण्डै एक वर्ष समेत गरि हालसम्म कुल चार वर्ष जेल जीवन बिताएका थिए। उनी वि.सं. २०२४ सालमा नेपाल छात्र सङ्घ (बनारस)को निर्वाचित उपाध्यक्ष थिए भने नेपाली कांग्रेसका केन्द्रीय सदस्य थिए। वि.सं. २०५१ सालको संसदीय निर्वाचनमा सिरहा क्षेत्र नं. ५ बाट निर्वाचित गिरीले वि.सं. २०५६ को संसदीय निर्वाचनमा समेत भाग लिएका थियो। व्यवस्थापिका संसदमा उनले नेपाली कांग्रेस, प्रजातान्त्रिकका तर्फबाट प्रतिनिधित्व गरेका थियो। उनले भारतको जवाहरलाल नेहरू विश्वविद्यालयबाट अर्थशास्त्र र दर्शनशास्त्र विषयमा स्नातकोत्तर गरेका थिए।
पुस्तक
लेनिन (जीवनी), नारी, मार्क्सवाद र अर्थशास्त्र लगायत उनका झण्डै एक दर्जन पुस्तक प्रकाशित छन्।
निधन
घाँटीको क्यान्सरबाट पीडित गिरीको ७६ वर्षको उमेरमा ललितपुरको नख्खु स्थित मेडिसिटी अस्पतालमा उपचारको क्रममा निधन भएको थियो।
गौँराती भीमेश्वरको मेला
हरेक वर्ष कात्तिक पूर्णीमादेखि द्वितियासम्म लाग्ने गौंराती भीमेश्वरको मेलालाई सिन्धुपाल्चोक जिल्लाको सबभन्दा ठूलो मेला मानिन्छ । पिपलडाँडा गाविस- ८ स्थित गौंराती डाँडामा अवस्थित गौंराती भीमेश्वर मन्दिर वरिपरिबाट मनोरम हिमाली दृश्यावलोकनसमेत हुने हुँदा उक्त डाँडो पर्यटकीय दृष्टिले महत्त्वपूर्ण मानिन्छ। प्राचीनकालमा घनाजंगल रहेको उक्त स्थानमा एउटा गाईले मध्यरातमा दूध चढाउने गरेको रहस्य गोठालाहरूले पत्ता लगाई दूध चढाएको ढिस्को खनेपछि ज्योतिर्मय लिङ्ग उत्पत्ति भएको र 'जसले मेरो पूजा गर्छ, त्यसको भलो हुन्छ' भनी अन्तर्ध्यान भएको जनश्रुति छ । गाईले राति दूध चढाएका कारण गौ राती र भूमि खनेर निस्केको ईश्वर भएकाले भीमेश्वर भनिएको किम्बदन्ती छ । त्यहाँ चढाइएको वि. सं. १६४२ मंसीर १५ गते उल्लेख भएको दलबहादुर कुँवर नामांकित ४ सय १७ वर्ष पुरानो ढलौटको एउटा घण्ट अहिले पनि रहेकाले त्यस ठाउँमा पूजाआजाको परम्परा सोह्रौँ सताब्दिदेखि नै हुँदैआएको अनुमान छ ।
खरकडा
खरकडा दार्चुला जिल्लामा पर्ने एक गाउँ विकास समिति हो। यस गाविस लाई ९ वडामा बिभाजन गरिएको छ।
रोड आइल्यान्ड
संयुक्त राज्य अमेरिकामा पर्ने एक राज्य।
भेडेकुरो
भेडेकुरो काडै काँडा भएको फल लाग्ने एक प्रकारको वनस्पति हो । यो एक वर्षीय पोथ्रा वर्गमा पर्ने वनस्पति हो ।
सिंह
सिंह एउटा जंगली र हिंस्रक पशु हो।यसलाई जङ्गलको राजा पनि भनिन्छ । जंगली यो सिंह ठुला ठुला देबी -देवताको युद्द बहान पनि मानिन्छ । सिंह शब्द जंगलको सिंहसँग मात्र सम्बन्धित नभएर मान्छेको थरसँग पनि सम्बन्धित छ ।
गान्धीनगर जिल्ला
गान्धीनगर जिल्ला भारतीय गुजरातको एउटा जिल्ला हो।
परिधि शर्मा
परिधि शर्मा भारतीय टेलिभिजनको एक विख्यात अभिनेत्री हुन् । उनले आफ्नो अभिनय कार्यको आरम्भ वर्ष २०१० मा टेली शृखला तेरे मेरे सपनेबाट गरिन् । पछि उनले टेली शृङ्खला रुक जाना नहीं मा छानिएको छ । वर्तमानमा उनी ऐतिहासिक धारावाहिक जोधा अकबर मा राजकुमारी जोधाबाईको महत्त्वपूर्ण भूमिका निभाउदै छिन् ।
लेटाङ्ग क्याम्पस
लेटाङ्ग क्याम्पस मोरङ जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
परिधि शर्मा
जीवन
परिधिको जन्म १५ मे १९८७ मा इन्दौर, मध्य प्रदेशको बाघ क्षेत्रमा भएको हो । उनले रेखदेख तथा अनुसन्धान केन्द्रबाट बिबिeको पढाई पुरा गरेकी छिन् । परिधि शर्मा को विहे तन्मय सक्सेनासँग भएको छ ।
धुपी
धुपी मध्य तथा उच्च पहाडी भेकमा पाइने एक प्रकारको कोंणधारी समुहको रूख हो। यसको पात मगमग बासना आउने भएको हुँदा यसलाई धूपको रूपमा पनि प्रयोग गरिन्छ।
डाङ जिल्ला
डाङ भारतको गुजरात राज्यको एक जिल्ला हो। यो जिल्लाको प्रशासनिक सदरमुकाम आहवामा रहेको छ। डाङ जिल्लाको कुल क्षेत्रफल १,७६४ वर्ग किलोमिटर रहेको छ भने यो जिल्लाको कुल जनसङ्ख्या सन् २०११ को जनगणना अनुसार २,२८,२९१ रहेको छ। डाङ जिल्ला गुजरात राज्यमा रहेका ३३ वटा जिल्लाहरू मध्ये सबैभन्दा थोरै जनसङ्ख्या भएको जिल्ला पनि हो।
सर्वाधिक अनुसरण गरिएका ट्विटर खाताहरूको सूची
ट्विटर (नेपालीमा चिर्विर) एक मुक्त सामाजिक सञ्जाल वा सूक्ष्म-ब्लगिङ सेवा हो जसले आफ्ना उपयोगकर्ताहरूलाई हालै भएको वा घटेका घटना, जानकारी, अद्यावधिक, तस्वीर तथा छोटा श्रव्य दृश्यहरू सार्वजनिक गर्न अनुमानि दिन्छ जसलाई टुइट पनि भन्ने गरिन्छ। हाल पूर्व अमेरिकी राष्ट्रपति बराक ओबामाको ट्विटरमा सर्वाधिक अनुयायीहरू रहेका छन्। यस सूचीमा सामेल मिडिया मञ्च ट्विटरमा ५० सर्वाधिक अनुयायीहरू रहेका ट्विटर खाताहरू रहेका छन्। २९ जुलाई २०१८ सम्म, पूर्व अमेरिकी राष्ट्रपति बराक ओबामा ११ करोड भन्दा बढी अनुयायीहरूको साथ पहिलो स्थानमा रहेका छन्। उनको खाता जुन २०१७ मा १० करोड अनुयायीहरू प्राप्त गर्ने पहिलो ट्विटर खाता बनेका थिए। ९ जुलाई २०१८ मा ट्विटरले थुप्रै यन्त्र खातहरूको खाता मेटाएको थियो जसको फलस्वरूप स्वयं ट्विटर खाताको अनुयायीहरूको सङ्ख्यामा गिरावट आएको थियो।
शीर्ष ५० खाताहरू
निम्नलिखित सूची ५० सर्वाधिक अनुयायी भएका ट्विटर खाताहरूको हो। यसलाई १२ मे २०२० मा अद्यावधिक गरिएको छ।
खजुरी चन्हा
खजुरी चन्हा नेपालको मध्यमाञ्चल विकास क्षेत्रको जनकपुर अञ्चल, धनुषा जिल्लामा अवस्थित गाँउ विकास समिति हो।
राजेन्द्र क्षत्री
राजेन्द्र क्षत्री (जन्म:राजेन्द्र खत्री क्षत्री) नेपाली सेनाका अवकाशप्राप्त प्रधान सेनापति हुन् । गौरव शमशेर जङ्गबहादुर राणाको अवकाश पश्चात उनी प्रधान सेनापति बनेका थिए । उनलाई भारतीय सेनाको मानार्थ महारथीको उपाधि भारतीय राष्ट्रपतिले प्रदान गरेका थिए । उनी सन् १९७८ मा नेपाली सेनाको राजदल गणमा आयुक्त भएका थिए ।
जीवनी
तनहुँ जिल्लाको चिसापानी गाविसको दुधेकुनामा जन्मेका क्षत्री नेपालको सैनिक शिक्षालयबाट आयुक्त पद प्राप्त गरी प्रधान सेनापति वन्ने पहिलो व्यक्ति हुन । २०३५ सालमा सैनिक अधिकृतका रूपमा सेनामा प्रवेश गरेका क्षत्रीको पहिलो पोष्टिङ राजदल गणमा भएको थियो । क्षत्रीले प्रतिविद्रोह तथा जंगल युद्धकला,जुनियर स्टाफ,गुल्मपति र गणपति तालिममा उत्कृष्ट नतिजा हासिल गरेका थिए । सेनाको ४२ औ प्रधानसेनापती हुन सफल भएका क्षत्री पुस्तैनी सैनिक परिवारबाट आएका हुन् । राजा महेन्द्र र रानी रत्नको शाही पाश्र्ववर्ती समेत रहेका महासेनानी गोपालबहादुर खत्रीका छोरा राजेन्द्रका हजुरबा सेनानी बलिन्द्रबहादुर नुवाकोट धादिङ र रसुवाको बडाहाकिम थिए । उनका जिजुहजुरबा जमदार नाहरसिंह खत्री पाल्पा र बुटवल क्षेत्रमा खटेर काम गरेका थिए ।
क्षत्रीका सहोदार दाई रमिन्द्र क्षत्री हाल सेनाको मानार्थ उपरथीका रूपमा कार्यरत छन् भने भाइ रतिन्द्र खत्रीले महासेनानिबाट अवकास पाइसकेका छन् । पूर्व सैनिक प्रवक्ता समेत रहेका उपरथी क्षत्री माओवादी आक्रमणमा परेर अपाङग भएपनि उनले त्यसको बावजुत पनि निरन्तर सेनामा सेवा गर्दै आएका छन् । उनी माओवादी आक्रमणमा नपरेको भए सेनापति हुने लाइनमा समेत थिए भने भाइ रतिन्द्रको पनि तत्कालीन प्रधान सेनापति छत्रमानसिंह गुरुङको गलत नियतका कारण महासेनानीबाट अवकास हुन पुगे । उनै खत्री पनि आफ्नो ब्याजमा प्रथम भएकाले उनलाई भावि सेनापतीका रूपमा सेनामा हेरिएको थियो । यसरी तिनै भाइ सेनामा सेनापतिका दावेदार रहेपनि अन्ततः प्रधान सेनापतिकोे फुली लगाउने ऐतिहासिक सौभाग्य भने राजेन्द्रलाई प्राप्त भएको छ । सेनामा कम बोल्ने, सबैका कुरा सुनेर मात्र निर्णय गर्ने क्षत्री स्वभावलाई धेरैले मन पराउने गरेका छन् ।
सेनाभित्र क्षमतावान र इमान्दार अधिकृतको रूपमा पनि उनलाई हेरिन्छ । क्षत्रीले अमेरिकाको फोर्ट लेवनवर्थ क्यानसस्बाट कमाण्ड एण्ड जनरल स्टाफ कलेज र अमेरीकी आर्मी वार कलेज काईलकल पेन्सलभानियाबाट आर्मी कलेज गरेका छन् । उनले भारत,पाकिस्तान र चीनवाट फिल्ड आर्टिलरी,एयर डिफेन्स आर्टिलरी तथा पाकिस्तानको स्कुल अफ आर्मी एयर डिफेन्सबाट युनिट कमाण्डर कोर्स र भारतको डिफेन्स इन्सिच्युट अफ साइकोलोजिकल रिसर्चबाट साइकोलोजिकल अधिकृत तालिम पनि हासिल गरेका छन् । क्षत्रीसंग राष्ट्रसंघको सुरक्षा परिषदमा विश्लेषकका रूपमा रणनीतिक तहको स्टाफ, ७ बाहिनीको बाहिनीपति, मध्य पृतना हेटौँडाको पृतनापती, पूर्व प्रधानसेनापती रूक्माङ्गद कटवालको सैनिक सहायक,प्रबन्धरथी,सैनिक विनय महानिर्देशक,बलाध्यक्ष र बलाधिकृतरथीको कुशलतापुर्वक जिम्मेवारी पुरा गरेको अनुभव समेत छ ।
जामनगर जिल्ला
जामनगर भारतीय गुजरातको एउटा जिल्ला हो।
चमेली फूल
चमेली फूल अति कडा वासना आउने सेतो फूल लाग्ने पोथ्रा वर्गमा पर्ने यो वनस्पति घर तथा बगैंचा सजावटका लागि प्रयोग गरिन्छ ।
भूगोल
भूगोल दुई शब्द भू अनि गोलबाट मिलेर बनेको छ, अर्थात गोलो भूमि अथवा जमीन/पृथ्वी। ग्रीस भाषाका दुई शब्द geo र graphia बाट अङ्ग्रेजी शब्द Geography बनेको हो। पृथ्वी, भूमि र पृथ्वीमाथी अथवा पृथ्वी मुनी रहेको विभिन्न अवयव र तत्वहरूको विश्लेशण गराउने शास्त्र नै भूगोल शास्त्र अथवा भूगोल भनिन्छ। अङ्ग्रेजीमा भूगोललाई Geography भनिन्छ। शब्दले नै स्पष्ट पारेको छ Geo अर्थात भूमि Graphy अर्थात अध्ययन। भूमिको अध्ययनलाई भूगोल भनिएको छ। भूगोलको अध्ययनमा नदी-नाला, पहाड-झरना, माटो-जंगल, ढुंगा-मूढा आदि आउदछन। ती विषयहरूलाई विभिन्न शीर्षकमा अध्ययन गरिन्छ।
उर्लाबारी बहुमुखी क्याम्पस
उर्लाबारी बहुमुखी क्याम्पस मोरङ जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
भूगोल
अफ्रिका
अल्जेरिया, एङ्गोला, बेनिन, बोत्स्वाना, बुर्किना फासो, बुरुन्डी, क्यामेरून, केप भर्डे, मध्य अफ्रीकी गणतन्त्र,चाड, कोमोरोस, प्रजातान्तृक गणतन्त्र कंगो, गणतन्त्र कंगो, कोत दिभ्वार, जिबुटी, मिश्र, इक्वेटोरियल गिनिया, एरितृया, इथियोपिया, गाबोन, गाम्बिया, घाना, गिनिया, गिनिया बिसाउ, केन्या, लेसोथो, लाईबेरिया, लिबिया, माडागास्कर, मलावी, माली, ईस्लामी गणतन्त्र माउरीतानीया, मौरिसस, मोरक्को, मोजाम्बिक, नामिबिया, नाईजर, नाईजेरिया, रुवान्डा, साओ तोमे र प्रिन्सिपी, सेनेगल, सीशील्स, सीयेरा लीओन, सोमालिया, दक्षिण अफ्रिका, सुडान, स्वाजिल्याण्ड, तान्जानिया, टोगो, ट्युनिसिया, युगान्डा, जाम्बिया, जिम्बाब्वे
एसिया
अफगानिस्तान, आर्मेनिया, अजरबैजान, बहरिन, बङ्गलादेश, भूटान, ब्रुनाई, क्याम्बोडिया, चीन, साईप्रस्, पूर्व टिमोर, ज्योर्जिया, भारत, गणतन्त्र ईन्डोनेसिया, ईरान, ईराक, ईजराईल, जापान, जोर्डन, कजाख्स्तान, उत्तर कोरिया, दक्षिण कोरिया, कुवेत, कीर्गीस्तान, लाओस, लेबानन्, मलेसिया, मालद्विप, मंगोलिया, बर्मा, नेपाल, ओमान, पाकिस्तान, फिलिपिन्स, कतार, रुस, साउदी अरबिया, सिंगापुर, श्रीलङ्का, सीरिया, ताजिकिस्तान, थाईल्याण्ड, टर्की, टर्कमेनिस्तान, संयुक्त अरब इमिरेट्स, उज्बेकिस्तान, भियेत्नाम, गणतन्त्र यमन
युरोप
अल्बानिया, एण्डोरा, अष्ट्रीया, बेलारुस, बेल्जियम, बोस्निया र हर्जगोविना, बुल्गेरिया, क्रोएसिया, चेक रिपब्लिक, डेनमार्क, ईस्टोनिया, फिनल्यान्ड, फ्रान्स, जर्मनी, ग्रीस, हङ्गेरी, आईसल्याण्ड, आयरल्यान्ड, ईटाली, लात्भिया, लीश्टेनस्टाईन, लिथुआनिया, लक्जेम्बर्ग, म्यासेडोनिया, माल्टा, मोल्दोवा, मोनाको, नेडरल्याण्ड, नर्वे, पोल्यान्ड, पोर्चुगल, रोमानिया, रुस, सान मरिनो, सर्बिया, स्लोभाकिया, स्लोभेनिया, स्पेन, स्विडेन, स्वीट्जरल्याण्ड, टर्की, युक्रेन, बेलायत, भेटिकन सिटी, सङ्घीय गणतन्त्र युगोस्लाभिया
उत्तर अमेरिका
संयुक्त राज्य अमेरिका, क्यानाडा, मेक्सिको, बेलिज, कोस्ता रिका, क्युबा, एल साल्भादोर,होन्डुरस, निकाराग्वा, पानामा, ग्वातेमाला
दक्षिण अमेरिका
अर्जेन्टिना, एक्वादोर, चिले, ब्राजिल, बोलिभिया, कोलोम्बिया, पेरु, पाराग्वाइ, उरुग्वाइ, भेनेजुयेला
अन्य
अस्ट्रेलिया, न्युजिल्याण्ड
मरातिक गुफा
मरातिक गुफा (संस्कृत: मरातिक; तिब्बती:, वयली: 'chi ba mthar byed), खोटाङ जिल्लाअन्तर्गत पूर्वी नेपालको पहाडी भू-भागमा अवस्थित एक प्रख्यात तीर्थस्थल हो। यो तीर्थस्थल सगरमाथा देखि दक्षिण-पश्चिम तिर लगभग १८५ किलोमिटरको टाढा हलेसी गा.वि.स. को वार्ड नम्बर ४ मा रहेको छ। यस  गुफाको प्राकृतिक भू-बनोट विश्वमै अनौठो मानिन्छ। यहाँ तीर्थस्थल तिब्बती वज्रयान बौद्ध धर्मको ग्रन्थ र इतिहासहरू  मा उल्लेख गरिएकोअनुसार गुरु पद्मसम्भव र राजकुमारी मन्दारवाले बुद्ध अमितायुस्बाट आयुसिद्धिको प्राप्ति गर्नुभएको पवित्र भूमि हुनाले देशविदेशबाट हजारौंको संख्यामा बौद्ध धर्मालम्बीहरू दर्शन र वार्षिक पूजापाठको लागि उपस्थित हुने गर्दछन्। साथै हिन्दु धर्मालम्बीहरूले पनि यहाँ असुर भस्मासुरबाट महादेव लुगेको भन्ने मौखिक कथनको व्यख्या साथ एक विशेष तीर्थस्थलको रूपमा मनिन्ने गरेको छ।
एक्स २
एक्स २ (X2) वा एक्स-मेन युनाइटेड वा एक्स-मेन २ २००३ मा बनेको अमरिकी सुपरहिरो चलचित्र हो तथा एक्स-मेन चलचित्र श्रंखलाको दोश्रो भाग हो ।
मरातिक गुफा
मरातिकको नामकरण
मरातिक गुफाको नामकरण गुरु पद्मसम्भव र राजकुमारी मन्दारवाले तीन महिनाको आयुसाधना सफलता भई बुद्ध अमितायुस्बाट आयुसिद्धिको प्राप्ति द्वारा मरणको अन्त वा समाप्ति गरिएको कारण यस ठाउँको नाम संस्कृत भाषामा मरातिक रहेको मानिन्छ।
स्कुस
स्कुस एक सब्जीको रूपमा प्रयोग गरिने वनस्पति हो । अङ्ग्रेजीमा Christophine अर्थात क्रिस्टोफाइन, Chayote अर्थात चायोटी भनेर चिनिने स्कुसको फल सब्जीको रूपमा प्रयोग गरिन्छ । स्कुसलाई तरकारीको रूपमा मात्र नभई यसलाई हामी अचारको रूपमा पनि प्रयोग गर्न सक्दछौ ।
मेरिल्याण्ड कलेज
मेरिल्याण्ड कलेज मोरङ जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
कच्छ जिल्ला
कच्छ भारतीय गुजरातको एउटा जिल्ला हो।
एक्स-मेन: डेज अफ फ्युचर पास्ट
एक्स मेन: डेज अफ फ्यूचर पास्ट (अंग्रेजी: X-Men: Days of Future Past) २०१४ मा बनेको अमरिकी [सुपरहिरो चलचित्र हो ।
खलङ्गा, दार्चुला
खलङ्गा दार्चुला दार्चुला जिल्लामा पर्ने एक गाउँ विकास समिति हो। दार्चुला जिल्लाको सदरमुकाम सहित रहेको यो गाविसलाई हाल यस गाविसका आसपासका गाविसहरूलाई जोडेर महाकाली नगरपालिका बनाइएको छ ।
आर्सेन वेङ्गर
आर्सेन वेङ्गर (जन्म २२ अक्टोबर १९४९) एक फ्रान्सेली फुटबल प्रबन्धक हुन, जो १९९६ यता प्रिमियर लिग क्लब आर्सनलको प्रशिक्षण गरिरहेका छन् । ट्रफीहरूको सन्दर्भमा कुरा गर्नु पर्दा उनी आर्सनलको इतिहासमा सबभन्दा सफल प्रबन्धक मानिन्छन् र साथै क्लबमा सबभन्दा लामो समय टिक्ने प्रबन्धक पनि हुन् । वेङ्गर इंग्लैण्डमा दुई प्रिमियर लिगमा जीत प्राप्त गर्ने पहिलो गैर-ब्रिटिश प्रबंधक हुन, उनले यस्तो कारनामा १९९८ र २००२ मा गरेका थिए । २००४ मा उनी प्रिमियर लिग को इतिहासमा एकमात्र यस्ता प्रबन्धक बने जसले पुरा लिगभरी बिना कुनै हार सिर्फ जीत हासिल गरे । वेङ्गरलाई एएस मोनाको र आर्सनलमा मिलेको सफलता पछि दुनियाकै सर्वोत्तम एएस प्रबन्धक का रूपमा मानिन थालियो । आर्सनलका पुर्व उपाध्यक्ष डेविड डीनले उनलाई "अद्भुत कार्यकर्ता" भनी तारिफ गरेका थिए किनकी फुटबलको क्षेत्रमा उनका प्रबन्धन र कुशलता अतुलनिय छन् । वेङ्गरसँग स्ट्रसबर्ग विश्वविद्यालयको इलेक्ट्रिकल इन्जिनियरिङ् मा डिग्री प्राप्त छ भने अर्थशास्त्रमा मास्टर डिग्री प्राप्त छ ।
दृष्टिकोण र दर्शन
वेङ्गरलाई एक यस्ता प्रशिक्षकको रूपमा वर्णन गरिन्छ जसले "आफ्नो करियर टोलीको निर्माणमा गुजारिदिए" र "एक सच्चा प्रबन्धक जो व्यक्तिगत र सामुहिक प्रविधि गुणवत्ता प्रति समर्पित छ ।" द टाइम्स' पत्रिकामा यो उल्लेख गरियो कि 2003–04 पछि वेङ्गरको खेल प्रतिको दृष्टिकोण आक्रामक रह्यो । उनको टोलीको खेल शैली उनका प्रतिद्वन्दीको दृष्टिकोण भन्दा विपरीत रहन्छ, तर एक "किलर टच" को कमिका कारण उनको आलोचना पनि भइरहन्छ । यद्यपी धेरै वर्षसम्म वेङ्गर 4–4–2 को संरचनामै आफ्ना खेलाडीलाई मैदान उतार्दै गए । 2005 पछि भने उनले अक्सर एक स्ट्राइकर र कसिलो मध्यपंक्तिको साथ 4–5–1 संरचनामा भरोसा गरे, विशेष रूपमा इमिरेट्स स्टेडियमका चौडा पिच र च्याम्पियन्स लिगका खेलहरूमा । सिजन 2009-10 को सुरूवातसँगै, वेङ्गरले आर्सनलमा 4–3–3 संरचनाको खेल अघि सारे, जसमा अग्रभागका पाँच हमलावर खेलका दौरान आफ्नो स्थान स्वतन्त्रतापुर्वक बदल्न सक्छन । प्रबल युवा प्रतिभाका लागि वेङ्गरको प्रतिष्ठा धेरै प्रबल छ ।
वाणिज्यशास्त्र
वाणिज्य व्यापारसँग सम्बन्धित विषय हो । वाणिज्य मुख्यतया व्यापार कै एउटा अङ्ग हो जसले कुनै पनि व्यवसायिक सङ्गठनको आर्थिक कारोबारको लेखा जोखा गर्ने तथा व्यवसाहिक क्रियाकलाप जस्तै, वस्तु तथा सेवाको खरिद बिक्रि (मौद्रिक सटहि) र सोसँग सम्बन्धित अन्य क्रियाकलापहरु लाई समेट्ने काम गर्दछ । विश्‍वव्यापीकरणको कारणले आज संसार एउटा साँघुरो गाउँ सरह भएको छ र वाणिज्यको सहयोगले नै आज संसारको एक ठाउँमा उत्पादान भएको बस्तु तथा सेवा अन्य जुन सुकै ठाउँमा पुर्याउन सम्भब भएको छ ।
बिराटनगर सिटी कलेज
बिराटनगर सिटी कलेज मोरङ जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
वाणिज्यशास्त्र
वाणिज्य भनेको के हो? वाणिज्य आर्थिक एजेन्टहरु बीच व्यापार को आचरण हो। सामान्यतया, वाणिज्यले वस्तुहरू, सेवाहरू वा मानको केहि चीजको आदानप्रदानलाई व्यवसाय वा संस्था बीच दर्साउँछ। व्यापक परिप्रेक्ष्यमा, राष्ट्रहरू वाणिज्यको प्रबन्ध गर्नका लागि चासो राख्छन् जुन नागरिकहरूको हितलाई राम्रो बनाउँदछ, रोजगारहरू प्रदान गरेर र लाभदायक वस्तुहरू र सेवाहरू उत्पादन गरेर। वाणिज्यका मुख्य कुराहरु १. वाणिज्य मानव सभ्यताको शुरुआती दिनदेखि नै अस्तित्वमा छ जब मानिसहरूले मालमार्फत व्यापार मार्गहरू र निगमहरूको अधिक जटिल विकासमा प्रतिबन्ध लगाउँथे। २. आज, वाणिज्य समष्टि आर्थिक खरीद र संगठनहरू द्वारा वस्तुहरू र सेवाहरूको बिक्रीलाई जनाउँछ। ३. वाणिज्य व्यवसायको उपसेट हो जुन उत्पादन पक्षको विपरितको व्यवसायको वितरण पक्षमा केन्द्रित हुन्छ। ४. एकल वस्तुको खरीद वा बेच्न लेनदेनको रूपमा परिचित छ, जबकि अर्थव्यवस्थामा त्यो वस्तुको सबै लेनदेन वाणिज्यको रूपमा चिनिन्छ। ५. वाणिज्य देशहरूको समृद्धि र जीवन स्तर बृद्धि हुन्छ, तर यदि जाँच नगरिएको वा अनियन्त्रित छोडियो भने यसले नकारात्मक बाह्यता निम्त्याउन सक्छ। ६. ई-वाणिज्य वाणिज्यको भिन्नता हो जसमा ईन्टरनेटको माध्यमबाट सामानहरू इलेक्ट्रोनिक रूपमा बेचिन्छ। वाणिज्य बुझ्दै वाणिज्य अस्तित्वमा रहेको क्षणदेखि नै मानिसहरुले एक अर्का संग सामान र सेवाहरु साटासाट गर्न शुरू गरे। मुद्रा मार्गको स्थापनामा ब्याप्टिंगको शुरुवाती दिनदेखि नै व्यापार मार्गहरूको स्थापना गर्न, मानिसहरूले वस्तुहरू र सेवाहरू आदानप्रदान गर्न र त्यस प्रक्रियाको वरिपरि वितरण प्रक्रिया निर्माण गर्ने उपायहरू खोजेका छन्। आज, वाणिज्य सामान्यतया समष्टि आर्थिक खरीद र मापदण्ड मा ठूला संगठनहरु द्वारा वस्तुहरु र सेवाहरु को बिक्री को संदर्भ छ। उपभोक्ताद्वारा एकल वस्तुको बिक्री वा खरीदलाई एउटा लेनदेनको रूपमा परिभाषित गरिन्छ, जबकि वाणिज्यले अर्थव्यवस्थामा त्यस वस्तुको खरीद र बिक्रीसँग सम्बन्धित सबै लेनदेनलाई जनाउँदछ। धेरै जसो वाणिज्य अन्तर्राष्ट्रिय रुपमा सञ्चालन हुन्छन् र राष्ट्रहरुका बिच सामान किन्दा र बेच्न प्रतिनिधित्व गर्दछ। वाणिज्यको कार्यान्वयन र व्यवस्थापन जब सही तरिकाले व्यवस्थित गरियो, वाणिज्य गतिविधिले चाँडै राष्ट्रमा जीवन स्तर उकास्न र विश्वमा यसको खडा बढाउन सक्छ। यद्यपि जब वाणिज्यलाई अनियमित रूपमा सञ्चालन गर्न अनुमति दिइन्छ, ठूला व्यवसायहरू धेरै शक्तिशाली हुन्छन् र व्यवसाय मालिकहरूको लाभका लागि नागरिकहरूमा नकारात्मक बाह्यता थोप्न सक्छन्। धेरै राष्ट्रहरूले सरकारी एजेन्सीहरू स्थापना गरेका छन् जसले वाणिज्य प्रबर्धन र व्यवस्थापनका लागि जिम्मेवार छन्। सयौं देशहरूका साथ ठूला संगठनहरू सदस्यका रूपमा सीमानाका पनि वाणिज्य नियमन गर्दछ। उदाहरणका लागि, विश्व व्यापार संगठन (डब्ल्यूटीओ) र यसको पूर्ववर्ती, ट्राफिक एन्ड ट्रेड (जीएटीटी) मा सामान्य सम्झौताले देशहरूबीच वस्तुहरूको आयात र निर्यातसँग सम्बन्धित ट्यारिफको नियम बनायो। नियमहरू वाणिज्यलाई सजिलो पार्न र सदस्य देशहरूको लागि एक स्तर खेल्ने मैदान स्थापना गर्न हो।
सन्दर्भ सामग्री
यो याद गर्नु महत्त्वपूर्ण छ कि वाणिज्यको "व्यवसाय" को रूपमा उस्तै अर्थ हुँदैन, बरु व्यापारको उपसत्ता हो। वाणिज्य व्यापार को उत्पादन वा उत्पादन प्रक्रिया संग सम्बन्धित छैन तर केवल वस्तु र सेवाहरूको वितरण प्रक्रिया। वितरण पक्षले रसद, राजनीतिक, नियामक, कानुनी, सामाजिक, र आर्थिक जस्ता क्षेत्रहरूको एक विस्तृत सरणी समेट्छ।
बाह्य सूत्र
ई-वाणिज्य को उदय
वाणिज्य को विचार २१ औं शताब्दीमा इलेक्ट्रॉनिक वाणिज्य समावेश गर्न विस्तार भएको छ। ई-वाणिज्य ईन्टरनेट मा वित्तीय जानकारी को हस्तान्तरण शामिल छ कि कुनै पनि व्यापार वा व्यावसायिक लेनदेन को वर्णन गर्दछ। ई-वाणिज्य, दुई एजेन्टहरू बीच परम्परागत वाणिज्यको विपरीत, व्यक्तिगत उपभोक्ताहरूलाई सामान र सेवाहरूको लागि मूल्यलाई आदान प्रदान गर्न अनुमति दिन्छ कुनै अवरोधको साथ सानो।
इ-कमर्सले अर्थव्यवस्था कसरी वाणिज्य संचालन गर्छ भन्ने परिवर्तन भएको छ। विगतमा, कुनै राष्ट्रले गरेको आयात र निर्यातले क्रेता र विक्रेता दुवैको तर्फबाट धेरै नै धेरै अवरोध खडा गर्‍यो। यसले वातावरण सिर्जना गर्‍यो जहाँ ठूला ठूला कम्पनीहरूले मात्र निर्यात ग्राहकहरूलाई फाइदा गर्न सक्दछन्। अब, इन्टरनेट र ई-कमर्सको उदयसँग, साना व्यवसाय मालिकहरूसँग अन्तर्राष्ट्रिय ग्राहकहरूलाई मार्केट गर्ने र अन्तर्राष्ट्रिय आदेशहरू पूरा गर्ने अवसर छ।
सबै आकार र आकारका कम्पनीहरूले अन्तर्राष्ट्रिय वाणिज्यमा संलग्न हुन सक्दछन्। निर्यात प्रबन्धन कम्पनीहरूले घरेलु साना व्यवसायहरुलाई अन्तर्राष्ट्रिय रुपमा बेच्न को लागी सहयोग पुर्‍याउँछ। निर्यात ट्रेडिंग कम्पनीहरूले माग पूरा गर्न सक्ने अन्तर्राष्ट्रिय खरीददारहरू र घरेलु सोर्सि companies कम्पनीहरूको पहिचान गरेर साना व्यवसायलाई मद्दत गर्छन्। आयात / निर्यात व्यापारीहरूले घरेलु वा विदेशी निर्माताबाट सिधै सामानहरू खरीद गर्दछन्, र त्यसपछि तिनीहरूले सामान प्याकेज गर्दछन् र तिनीहरूलाई व्यक्तिगत संस्थाको रूपमा पुन: बेच्न, जोखिम मान्दै तर बढी नाफा लिन्छन्।
भलायो
भलायो औषधीय गुण भएको रूख वर्गमा पर्ने वनस्पति हो ।
जुनागढ जिल्ला
जुनागढ भारतीय गुजरातको एउटा जिल्ला हो।
भलायो
भलायोको औषधीय गुणहरू
यसको फल, पात, चोप वा विरुवाको अरु कुनै भागको सम्पर्कमा आएपछि कसै–कसैलाई एलर्जी हुन सक्छ । यसको फल तितो– टर्रो वा खल्लो हुन्छ तर पाकेपछी गुलियो हुन्छ । कलेजोको कार्यलाई दुरुस्त राख्न, यौनशक्ति बढाउन, रगत बग्न नदिन, जीउलाई न्यानो र छालालाई नरम बनाउन, नशा र जोर्नीका रोग, साइटिका, अजीर्ण–अपच, पेटमा अंकुशे जुका परेमा, जीउको आन्तरिक सञ्चालन प्रकृयामा असहजता, छालाको भित्री भागमा गाँठागुँठी आएमा यसको फल भित्रको गुटीको सेवन गरिन्छ । अल्सर, क्यान्सर, जीउमा सेतो दाग, छालामा कत्ला आएमा, गर्भपतन गर्नु परेमा, कुष्ठरोग, बेरीबेरी रोग, नशा दुख्ने, मुटु रोग, पेट दुखेको, ज्वरो, कब्जियत, पेटमा ग्याँस भरिएको, कमजोरीमा यसको फलको सेवन गरिन्छ/रोगग्रस्त भागमा दलिन्छ । बीउबाट निकालिएको तेल तथा बोक्राबाट प्राप्त चोपलाई नशा दुखाई र कुष्ठरोगमा दलिन्छ ।
यसलाई हिन्दी भाषामा भल्लतक, भिलावा अङ्ग्रेजीमा marking nut (Semecarpus anacardium), संस्कृतमा अरूष्कारा, अग्निमुख आदि नामले पनि चिनिन्छ । यसको फलमा दुई हरियो हिस्सा हुन्छन् पाकेपछी टुप्पोको भाग कालो र तलपट्टी रातो वा सुन्तला रङ्गको हुन्छ । तलको भाग टर्रो वा गुलियो हुन्छ र खाने गरिन्छ भने टुप्पोको भाग  खाइँदैन तर अौषधिय प्रयोजनमा उपयोग गरीन्छ । टुप्पोको भाग खानाले वा त्यसको चोप शरिरमा लगाउनाले धेरैलाई छालामा एलर्जी भएर ज्वरो समेत आउन सक्छ । भलायोको टुप्पोको भागबाट कालो तेल जस्तो पदार्थ निस्किन्छ र भित्रपट्टी बदाम जस्तो कुरा हुन्छ जुन खान सकिन्छ तर दक्ष चिकित्सकको सल्लाह विना टुप्पोको कालो भागमा भएको तेल खान हुँदैन । जाडो मौसममा यसको फल पाक्ने गर्छ र फललाई टिपेर आंशिक रूपमा सुके पछि खाने गरीन्छ ।
आयुर्वेदमा भलायोलाई कफ दोष सन्तुलनमा ल्याउने पाचन शक्ती बढाउने स्मरण शक्ती बढाउने विर्य बढाउने शक्ती प्रदान गर्ने औषधिको रूपमा प्रयोग गरिन्छ । यो फल तराई तथा मध्य पहाडि क्षेत्रहरूमा पाईन्छ । भारतको मध्य प्रदेश गुजरात आसाममा धेरै फल्छ ।
रामानन्द गिरि
डा.स्वामी रामानन्द गिरि जन्म: वि.सं २००५/२/१० मा भएको हो । वेदान्तविषयका विख्यात र प्रभावशाली आध्यात्मिक गुरू हुन् । उनको वास्तविक नाम रामप्रसाद सुवेदी थियो। उनले नेपाल स्थित देवघाटमा वि.सं. २०५०मा महेश संस्कृत गुरुकुलको  स्थापना गरेका छन् । जो आज पनि आफ्नो काम गरिरहेको छ। उनी स्वामी महेशानन्द गिरिको सुयोग्य शिष्य हुन्।
जीवनवृत्त
डा.स्वामी रामानन्द गिरिको जन्म वि.सं २००५/२/१० मा भएको भएको थियो। यिनको बाल्यकालको नाम रामप्रसाद सुवेदी थियो। यिनको बुबा एक नैष्ठिक ब्राह्मण थिए। उनको बुबा पूर्वीय सभ्यता एवं धर्म संस्कृतिमा अति नै विश्वास राख्दथे। उनी आफ्नो छोरा रामप्रसादलाई पनि संस्कृत पढाएर पूर्वीय सभ्यताको महान् विद्वान् बनाउन चाहन्थे।
निधन
पूर्वीय दर्शनका विद्वान डा. स्वामी रामानन्द गिरिको निधन काठमाडौंको पशुपतिनाथस्थित शङ्कराचार्य मठमा असार २४, २०७४ साँझ ७ बजे निधन भएको हो । उहाँलाई देवघाटमा जलसमाधी दिईएको थियो
सन्दर्भ
५. www.facebook.com/msgurukul६. www.gurukulam.edu.np
नेपाल वित्तीय प्रतिवेदन मानहरू
नेपाल वित्तीय प्रतिवेदन मानहरु (Nepal Financial Reporting Standards) व्यवसायिक कारोवार सम्बन्धी एक विश्वव्यापी भाषाको रूपमा तयार गरिएको छ । जसले गर्दा एउटा देशमा तयार भएको कम्पनीकी वित्तीय तथा लेखा सम्बन्धी विवरणहरु अन्य देशमा पनि सजिलै बुझ्न सकिनेछ । नेपालमा नेपाल वित्तीय प्रतिवेदन मानहरु अन्तराष्ट्रिय वित्तीय प्रतिवेदन मानहरु (International Financial Reporting Standards (IFRS)) अबलम्वन गर्न तयार गरी लागु गरिएको हो । अन्तराष्ट्रिय वित्तीय प्रतिवेदन मानहरु लागू अघि विश्वका प्रत्येक देशहरूले आफ्नो आवश्कयता अनुसार लेखामानहरु तयार गरी लागु गर्ने गर्दथ्यो जसले गर्दा एउटा देशमा तयार भएको वित्तीय विवरण अर्को देशमा लेखाको सिध्दान्त फरक अबलम्वन गरिएको खण्डमा नबुझिने अवस्था थियो भने यसले लेखाको एकल भाषा तयार गरेको छ ।
नेपालमा नेपाल वित्तीय प्रतिवेदन मानहरु नेपाल लेखामान बोर्डले तयार गरी नेपाल चार्टर्ड एकाउन्टेन्ट्स संस्था मार्फत लागु गराउँदछ ।
रामबोले मेला
जुहारी विवाहका लागि प्रख्यात मानिने 'रामबोले' मेला दोलखा जिल्ला ठूलोपातल-४ स्थित रामबोले (कालीदेवी सेतीदेवी) मन्दिरमा प्रत्येक वर्ष हरिबोधनी एकादशीपछि पूर्णिमाको अघिल्लो रातदेखि पञ्चमीसम्म लाग्छ। उक्त मेलामा दर्जनौं युवायुवती रातभरी जुहारी खेलेर भोलिपल्ट कालीदेवीलाई साक्षी राखेर वैवाहिक बन्धनमा बाँधिने परम्परा छ। औद्योगिक व्यवसायमा लागेकाका लागि आराध्यदेवी मानिने यस मन्दिरमा लाग्ने पाँचदिने मेलामा सहभागी भएर पूजा आराधना गरेमा सोचेको पूरा हुने जनविश्वास छ। यस मेलामा दोलखा, रामेछाप, सोलुखुम्बु, ओखलढुंगा, उदयपुर, सिन्धुली, सिन्धुपाल्चोक, काभ्रेपलान्चोक र काठमाडौँ जिल्लाका हजारौं मानिस बाजागाजाका साथ डोली लिएर दर्शन गर्न आउँछन्। मेलाको सिलसिलामा उक्त मन्दिरमा पाठीको बलि पनि चढाइन्छ। मेलामा सोली, डोली र पाठी, परेवा लिएर पूजा गर्न आउने युवायुवती रातभरी जुहारी खेल्ने र भोलिपल्ट मन मिल्नेले देवीलाई साक्षी राखेर विवाह गर्ने गर्छन् भने जामा, पगरी गुथेर ढ्याङ्ग्रोको तालमा नाच्ने झाँक्रीले रोचकता प्रदान गर्छन्। परम्पराअनुसार यस मेलामा चर्तुदशीका दिन रातभरी भजनकीर्तन, लोकनृत्य, लोकदोहोरी र गीत गाएर रमाइलो गरिन्छ भने भोलिपल्टदेखि मन्दिरमा पाठी, परेवा तथा भालेको भोग चढाइन्छ। पाँचौं दिन अर्थात् पञ्चमीका दिन भव्यरूपमा पूजाआजा तथा नाचगान गरेपछि मेला सकिन्छ।
गुरमेद नामग्याल
गुरमेद नामग्याल सिक्किमका चौथो छोग्याल थिए। नामग्यालले १७१७ मा छदोर नामग्यालको उत्तराधिकारी बने र १७३३ मा फुन्सोग नामग्याल द्वितीयले आफैंलाई उत्तराधिकारी बनाए।
२०१८ फिफा विश्वकप समूह छ
२०१८ फिफा विश्वकपको समूह छ अन्तर्गतका खेलहरू सन् २०१८ जुन १७ देखि जुन २७ सम्म सञ्चालन भएको थियो । यस समूहमा बेल्जियम, पनामा, ट्युनिसिया, र इङ्ल्यान्ड रहेको थियो । यस समूहका उत्कृष्ट २ टिम बेल्जियम र इङ्ल्यान्ड, राउन्ड अफ १६ को लागि छनौट भएका थिए ।
खेल तालिका
राउन्ड अफ १६मा :
खेलहरू
सूचीकृत सम्पूर्ण समय रसियाको स्थानीय समयलाई जनाउँछ ।